Iуащхьэмахуэ доIэт
Кавказ къуршхэр. Сурэтхэр Вэрокъуэ Заур трихащ.
Фигу къыдогъэкIыж Урысейм и дамыгъэр къыщыхах зэпеуэр иджыри зэрекIуэкIыр. А зэхьэзэхуэм и етIуанэ Iыхьэр иджыпсту йокIуэкI, абы кърикIуэхэмкIэ къыхахынущ иужьрей зэпеуэм хэтыну щIыпIэ 30-р. Абы щытекIуэхэр къагъэсэбэпынущ Москва областым «Урысей» парк» щыщаухуэкIэ. Мы зэманым Iуащхьэмахуэ 41-нэ увыпIэм щыту аращ.
«Урысей» парк» зыфIащам щыщ зы ар хъун папщIэ жыджэру Iэ тIэтын хуейщ. фэ зэрыфщIэщи, ар махуэ къэс йокIуэкI.
Нэхъапэми ещхьу, проектым и сайтым Iэ щыфIэт хъунущ, къищынэмыщIауэ, 34 бжыгъэр зэрыт смс 1880 номерым ебгъэхь хъунущ. Зэ егъэхьыгъуэм нэхъ фигу ирихьищым щхьэкIэ Iэ пIэт хъунущ — къыхэпхыр зыми е нэхъыбэми, псалъэм папщIэ, 34 34 34 е 34 52 42 . Зы Смс-м нэхъыбэ дыдэу и уасэр соми 3,54-рэщ.
Шыпш Даянэ.
